På tur med tyskerne

På ”tur” med tyskerne

Det påståes at Eidis Larsen hadde radio under krigen.

Derfor ble Harald Jensen (fostersønn) beordret til å bli med tyskerne for å lose dem frem til ”torvesjåen”, hvor radioen skulle være nedgravd.

Men Harald gikk ikke ”beinveien” til skogs. De startet hos Eidis Larsens heimgård. Deretter endte de nesten oppe ved Aspelund, før de dreide sørover mot torvesjåen ved Storvatnet. Men der fant de ingenting.

Og likeså på heimturen, da gikk de til sørenden av Åbborsvatnet, en stor omkrok, og så fant de mange bakker slik at de fikk se når tyskerne datt mest mulig.

Tyskerne var helt utslitt da de kom frem. Bomtur!

Det hører med til historien at Eidis Larsen hadde gjemt radioen i redskapskjelleren, bak en løs naturstein, så de hadde ikke trengt å gå så langt.